
ŠAKIŲ RAJONO SAVIVALDYBĖS ADMINISTRACIJOS DIREKTORIUS

ĮSAKYMAS
DĖL ŠAKIŲ RAJONO SAVIVALDYBĖS GYVENTOJŲ, 65 M. IR VYRESNIŲ, SKIEPIJIMO  COVID-19 VAKCINA

2021 m. sausio 26  d.  Nr. -
Šakiai

Vadovaudamasis Lietuvos Respublikos vietos savivaldos įstatymo 29 straipsnio 8 dalies 2 punktu, Lietuvos Respublikos Vyriausybės 2020 m. vasario 26 d. nutarimu Nr. 152 „Dėl valstybės lygio ekstremaliosios situacijos paskelbimo“, Lietuvos Respublikos Vyriausybės 2020 m. lapkričio 4 d. nutarimu Nr. 1226 „Dėl karantino Lietuvos Respublikos teritorijoje paskelbimo“, Lietuvos Respublikos sveikatos apsaugos ministro 2020 m. gruodžio 23 d. įsakymu Nr. V-3006 „Dėl skiepijimo valstybės biudžeto lėšomis įsigyjama COVID-19 ligos (koronaviruso infekcijos) vakcina prioritetinės gyventojų grupės patvirtinimo“, Lietuvos Respublikos sveikatos apsaugos ministro 2020 m. gruodžio 23 d. įsakymu Nr. V-2997 „Dėl gyventojų skiepijimo valstybės biudžeto lėšomis įsigyjama COVID-19 ligos (koronaviruso infekcijos) vakcina organizavimo tvarkos aprašo patvirtinimo“ ir atsižvelgiant į Lietuvos Respublikos sveikatos apsaugos ministerijos planus pradėti asmenų, vyresnių nei 65 m., skiepijimą COVID-19 vakcina:
1. N u s t a t a u, kad 65 m. ir vyresnių Šakių rajono savivaldybės gyventojų sąrašai sudaromi pagal skirtingas pacientų amžiaus grupes: 
	2.1.  80 m. ir vyresni;
	2.2.  75-79 m.;
	2.3.  70-74 m.;
	            2.4.  65-69 m..
2. Į p a r e i g o j u  Šakių rajono savivaldybės Asmens sveikatos priežiūros įstaigų  vadovus: (VšĮ Kudirkos Naumiesčio PSPC, VšĮ Gelgaudiškio ambulatorija, VšĮ Griškabūdžio ambulatorija, VšĮ Kidulių ambulatorija, VšĮ Lekėčių ambulatorija, VšĮ Lukšių ambulatorija, VšĮ Panemunių ambulatorija, UAB Dalios Zaleskienės ambulatorija, UAB Šakių sveikatos klinika, UAB Zanavykų klinika, VšĮ Šakių PASPC):
1.1. sudaryti sąrašus ir rezervinius prie įstaigos prisirašiusių 65 m. ir vyresnių pacientų, norinčiųjų pasiskiepyti COVID-19 ligos (koronaviruso infekcijos) vakcina, sąrašus;
1.2. 65 m. ir vyresnių įstaigoje prisirašiusiųjų pacientų, norinčiųjų pasiskiepyti COVID-19 ligos (koronaviruso infekcijos) vakcina, sąrašus sudaryti iki 2021 m. vasario 1 d., juose nurodant paciento vardą, pavardę, asmens kodą, telefono numerį ir amžiaus grupę;
1.3. 1.2. punkte sudarytus sąrašus pagal pareikalavimą pateikti vakcinaciją Šakių rajono savivaldybėje organizuojančiai VšĮ Šakių pirminės asmens sveikatos priežiūros centrui el. paštu info@sakiupoliklinika.lt.
1.4. vykdyti vakcinaciją pagal prioritetines gyventojų grupes, prisirašiusias prie įstaigos,  pacientų skiepijimą suderinus su skiepijimą organizuojančia įstaiga „VšĮ Šakių pirminės asmens sveikatos priežiūros centras“.
       	3. P a v e d u Šakių rajono savivaldybės administracijos Bendrųjų reikalų skyriaus  vyriausiajai specialistei Rimutei Grušienei šį įsakymą paskelbti savivaldybės interneto svetainėje ir  paviešinti informaciją apie galimybę 65 m. ir vyresniems Šakių rajono savivaldybės gyventojams kreiptis į savo asmens sveikatos priežiūros įstaigą, pareiškiant norą skiepytis COVID-19 ligos (koronaviruso infekcijos) vakcina.
	Šis įsakymas per vieną mėnesį nuo sprendimo  įteikimo dienos gali būti skundžiamas Lietuvos administracinių ginčų komisijos Kauno apygardos skyriui adresu: Laisvės al. 36, Kaunas, arba Regionų apygardos administracinio teismo Kauno rūmams adresu: A. Mickevičiaus g. 8A, Kaunas.

